Þýski kafbáturinn U-300

Þýski kafbáturinn U-300 var U-bátur af Vic/41 gerð í þjónustu sjóhers Þýskalands nasismans í seinni heimsstyrjöldinni. Báturinn var byggður árið 1943 og tekinn í notkun 29. desember 1943 undir stjórn skipherrans Fritz Hein.

Þann 10. nóvember 1944 sökkti U-300 breska olíuskipinu SS Shirvan og íslenska farþegaskipinu Goðafoss skammt út af Garðskaga með þeim afleiðingum að hátt í 50 manns fórust. Breski dráttarbáturinn Empire Wold fórst einnig ásamt 16 manna áhöfn þegar hann reyndi að koma skipunum til hjálpar. 

U-300 fór samtals í þrjár eftirlitsferðir, þar sem hann sökkti áðurnefndum tveimur skipum og skemmdi tvö til viðbótar áður en honum var sökkt 22. febrúar 1945 undan Quarteira í Portúgal af bresku tundurspillunum HMS Recruit og HMS Pincher. Níu af áhöfninni fórust en 41 bjargaðist.

Tilvísanir

Heimildir

Flokkur:Byggt 1943
Flokkur:Þýskir kafbátar
Flokkur:Herskip í seinni heimsstyrjöldinni